pythainlp/thai-wiki-dataset-v3 huggingface dataset:
สการ์น

สการ์น คือ หินแปรเนื้อหยาบชนิดหนึ่ง ประกอบด้วยแร่แคลเซียม เหล็ก แมกนีเซียม แมงกานีส ซิลิเกต ที่เกิดโดยการแทนที่ของพวกหินตะกอนเนื้อปูน ในกระบวนการ Contact Metamorphism หรือ Metasomatism จากการแทรกดันตัวของหินอัคนีแทรกซอน ที่อุณหภูมิสูง หรือจาก Regional Metamorphism ก็ได้
Calc-silicate Hornfels  คือหิน Ca-Fe-Mg-Mn ซิลิเกต ที่มีผลึกค่อนข้างละเอียดและเป็นเนื้อเดียวกัน เกิดโดยกระบวนการ Isochemical (exceptdevolatilization) metamorphic recrystallization ของหินคาร์บอเนตที่ไม่ บริสุทธิ์ (Impure Carbonates)
== ชนิดของสการ์น ==
Calcic Skarn  เกิดจากการแทนที่หินปูนแล้วให้แร่พวกที่มีธาตุแคลเซียมเหล็กสูง เช่น การ์เนต (grossular-andradite),Clinopyroxene (diopside-hedenbergite),Vesuvianite และ  Wollastonite, Magnetite
Magnesian Skarn เกิดจากการแทนที่หินโดโลไมต์ แล้วให้แร่พวกที่มีธาตุแมกนีเซียมสูง เช่น Diopside, Forsterite และ Phlogopite, Spinel
== วิวัฒนาการของการเกิดสการ์น ==
เมื่อหินอัคนีแทรกดันตัวเขาไปในหินตะกอนเนื้อปูน ทำให้เกิดการแปรสภาพในตัวหินตะกอนจากความร้อน  โดยที่ยังไม่มีการแลกเปลี่ยนถ่ายเทองค์ประกอบ ทางเคมีเกิดขึ้น  ยกเว้นอาจน้ำบางส่วนจากหินอัคนี  และ CO2 จากหินตะกอนเนื้อปูน
หินตะกอนที่แปรสภาพไปจะถูกควบคุมโดย อุณหภูมิ องค์ประกอบทางเคมี และโครงสร้างย่อยของเนื้อหินเดิม
== การสำรวจหาแหล่งแร่สการ์น ==
- หาพื้นที่ ที่เหมาะสมบริเวณรอยสัมผัสระหว่างหินปูนและหินอัคนีแทรกซอน โดยใช้ภาพถ่ายดาวเทียม ภาพถ่ายทางอากาศ การสำรวจธรณีฟิสิกส์ทางอากาศ และแผนทีธรณีวิทยา ซึ่งอาจ ปรากฏในลักษณะที่มีสภาพต้นไม้ หรือภูมิประเทศที่แตกต่างกัน
- ทำแผนที่ธรณีวิทยาโดยละเอียด และเก็บตัวอย่าง บริเวณที่น่าสนใจ
- ทำ Fracture Analysis ในตอนทำRegional Survey  เพราะการเกิดสการ์นมักเป็นไปตามรอยแตกหรือ
บริเวณที่มีความพรุนสูง
- Gravity Survey อาจช่วยหาตำแหน่งหินอัคนี ถูกปิดทับอยู่ด้านล่างแต่ไม่ลึกมากนัก
== อ้างอิง ==
หินแปร
Skarn
เจ้าหญิงชีเวการ์ อีบราฮิม

เจ้าหญิงชีเวการ์ อีบราฮิม (Şivekiar İbrahim; 25 ตุลาคม ค.ศ. 1876 – 17 กุมภาพันธ์ ค.ศ. 1947) พระธิดาในเจ้าชายอีบราฮิม ฟาห์มี อะห์มัด ปาชา กับวิจดัน นัฟจูวัน คานุม เป็นอดีตพระชายาในพระเจ้าฟูอัดที่ 1 แห่งอียิปต์
== พระประวัติ ==
เจ้าหญิงชีเวการ์ อีบราฮิม เป็นพระธิดาในเจ้าชายอีบราฮิม ฟาห์มี อะห์มัด พาชา กับวิจดัน นัฟจูวัน คานุม พระชายาองค์แรก พระองค์ประสูติเมื่อวันที่ 25 ตุลาคม ค.ศ. 1876 ณ นครอิสตันบูล จักรวรรดิออตโตมัน
== อภิเษกสมรส ==
เจ้าหญิงชีเวการ์ อีบราฮิม อภิเษกสมรสกับเจ้าชายฟูอัดที่ 1 (พระยศในขณะนั้น) เมื่อวันที่ 30 พฤษภาคม ค.ศ. 1895 และวันที่ 14 กุมภาพันธ์ ค.ศ. 1896 ด้วยชีวิตสมรสของพระองค์ทั้งสองไม่ราบรื่น สุดท้ายทั้งสองพระองค์จึงหย่าจากกัน ใน ค.ศ. 1898 โดยมีพระโอรส-ธิดา 2 พระองค์ ได้แก่
เจ้าชายอิสมาอิล ฟูอัด (ค.ศ. 1896-1896) สิ้นพระชนม์ตั้งแต่ยังเป็นทารก
เจ้าหญิงเฟากียะห์แห่งอียิปต์ (ค.ศ. 1897-1974)
หลังจากการหย่า เจ้าหญิงได้ทรงสมรสใหม่กับนายทหารผู้หนึ่ง และมีบุตร-ธิดาด้วยกัน โดยบุตรและธิดาที่ปรากฏต่อมาหลังจากการสมรสใหม่ ได้แก่ 
เจ้าหญิงลาติฟา  ซึ่งเป็นภรรยาคนแรกของนายอะห์มัด ปาชา ฮัสซาเนน แต่ภายหลังได้หย่ากัน เนื่องจากนายอะห์มัด ปาชา ฮัสซาเนนได้มีความสัมพันธ์กับสมเด็จพระราชินีนาซลีแห่งอียิปต์ พระมเหสีในพระเจ้าฟูอัดที่ 1 แห่งอียิปต์
เจ้าชายวาฮีด ชารีฟ ซึ่งต่อมาพระองค์ถูกกล่าวหาว่าทรงเป็นชู้ของสมเด็จพระราชินีฟารีดาแห่งอียิปต์ พระมเหสีองค์แรกในพระเจ้าฟารุกที่ 1 แห่งอียิปต์
== อิทธิพลในวังหลวง ==
แม้พระองค์จะทรงหย่ากับพระเจ้าฟูอัดที่ 1 แห่งอียิปต์ไปแล้ว แต่อย่างไรก็ตามพระนางก็ยังทรงมีอิทธิพลในพระบรมวงศานุวงศ์อียิปต์อยู่บ่อยๆ โดยทรงยุยงให้พระเจ้าฟารุกที่ 1 แห่งอียิปต์ทรงจัดงานปาร์ตี้กับหญิงสาว ที่สร้างความขุ่นเคืองพระราชหฤทัยของสมเด็จพระราชินีฟารีดาแห่งอียิปต์ จนทำให้พระราชินีฟารีดาเสด็จออกจากพระราชวังไปประทับ ณ บ้านของพระบิดา ทำให้ประชาชนทั้งหลายต่างไม่พอใจในการกระทำของเจ้าหญิงชีเวการ์ และเชื่อว่าเป็นแผนการของเจ้าหญิงกับพระราชินีนาซลีที่กลั่นแกล้งพระราชินีฟารีดาซึ่งเป็นพระสุณิสา
== สิ้นพระชนม์ ==
เจ้าหญิงชีเวการ์ อีบราฮิม สิ้นพระชนม์เมื่อวันที่ 17 กุมภาพันธ์ ค.ศ. 1947 ณ กรุงไคโร ประเทศอียิปต์ สิริรรวมพระชนมายุได้ 71 พรรษา
== อ้างอิง ==
เจ้าหญิงอียิปต์
ราชวงศ์มูฮัมหมัดอาลี
บุคคลจากอิสตันบูล
จันทร์จิรา จูแจ้ง

จันทร์จิรา จูแจ้ง  เกิดเมื่อวันที่ 14 เมษายน พ.ศ. 2510 เป็นนักแสดง ผู้ผลิตรายการ และผู้จัดละคร ชาวไทย จบมัธยมศึกษาจาก โรงเรียนบดินทรเดชา(สิงห์ สิงหเสนี)จบการศึกษาจากเซนต์จอห์นอาชีวศึกษา ต่อมาทำงานเป็นพนักงานประจำของการประปาส่วนภูมิภาค ตำแหน่งเสมียน ได้งานชิ้นแรกเป็นโฆษณานีเวีย ถ่ายเฉพาะมือ ต่อมาก้าวสู่การเป็นนางแบบโฆษณา และเป็นนักแสดง โดยเริ่มแสดงภาพยนตร์เรื่อง "รักแรกอุ้ม" ในบทคุณแม่ยังสาว คู่กับ ขจรศักดิ์ รัตนนิสสัย ตามด้วย "พริกขี้หนูกับหมูแฮม", "ทวิภพ", "ต้องปล้น" ฯลฯ และมีผลงานละครอย่างเรื่อง  "นาคราช", "ด้วยสองมือแม่นี้ที่สร้างโลก", "จับตายวายร้ายสายสมร", "ท่านชายกำมะลอ", "รักสุดท้ายที่ปลายฟ้า", "ผู้หญิงคนนั้นชื่อบุญรอด", "นางร้าย", "เจ้านายวัยกระเตาะ", "รถด่วนขบวนสุดท้าย", "นารีสโมสร" ฯลฯ
นอกจากนี้ยังเปิดบริษัท ดวงมาลี มณีจันทร์ ทำรายการกับช่อง 3 อย่าง "สตรอเบอร์รี่ ชีสเค้ก" ต่อมาทำละครเรื่องแรก "นางสาวผ้าขี้ริ้ว" ตามมาด้วยเรื่อง "ก๊วนกามเทพ"  "เรือนริษยา" และเรื่องล่าสุด เฮฮาเมียนาวี
จันทร์จิรา จูแจ้ง เคยได้รับรางวัลภาพยนตร์แห่งชาติ สุพรรณหงส์ สาขานักแสดงประกอบหญิงยอดเยี่ยม จากการแสดงในเรื่อง ต้องปล้น
==ผลงาน==
===ภาพยนตร์ ===
รักแรกอุ้ม (2531)
พริกขี้หนูกับหมูแฮม (2532)
ทวิภพ (2533)
ต้องปล้น (2533)
บุญตั้งไข่ (2535)
เจาะเวลาหาโก๊ะ (2535)
กอดคอกันแหวว (2536)
หอบรักมาห่มป่า (2537)
ฉลุยหิน คนไข่สุดขอบโลก (2538)
=== ละครโทรทัศน์ ===
ละครโทรทัศน์ทั้งหมดด้านล่างที่ออกอากาศทางช่อง 3
=== ผลงานละครชุด ===
=== มิวสิกวีดีโอ ===
ขอบใจ - ฟอร์เอฟเวอร์
กลับมานะ - มิ้นท์ มาลีวัลย์ เจมีน่า & ปั่น ไพบูลย์เกียรติ เขียวแก้ว
=== โฆษณา ===
จักรเย็บผ้า ซิงเกอร์
โค้ก
นีเวีย ครีม ครีมบำรุงผิว
ผ้าอนามัย ลีเบรส บลดีฟอร์ม
PUMA
แพนทีน
ผ้าอนามัย วิสเปอร์
ธนาคารไทยพาณิชย์
เซรั่มบำรุงผม ฟรีแอนด์ฟรี
ห้าง เซ็นทรัล พระราม 2
ร้านอาหาร Shabushi
น้ำยาปรับผ้านุ่ม ไฮยีน
===ผลงานการจัดละคร===
ช่อง 3
===ผลงานการจัดรายการ===
ในนามบริษัท ดวงมาลีมณีจันทร์ (YouTube:Dmmjtv3)
พ.ศ. 2549 Strawberry Cheesecake ทางช่อง 3 (2549-2556)
พ.ศ. 2558 วิกนี้สีชมพู ทางช่อง 3 (2558)
พ.ศ. 2562 ลิ้นติดโปรgoติดดาว ทางช่อง 3 (2562-2564)
== รางวัล ==
รางวัลสุพรรณหงส์ สาขานักแสดงประกอบหญิงยอดเยี่ยม จากเรื่อง ต้องปล้น
เข้าชิงรางวัลชมรมวิจารณ์บันเทิง ครั้งที่ 3 สาขานักแสดงนำหญิงยอดเยี่ยม จากเรื่อง เจาะเวลาหาโก๊ะ
เข้าชิงรางวัลสุพรรณหงส์ ครั้งที่ 1 สาขานักแสดงนำหญิงยอดเยี่ยม จากเรื่อง ทวิภพ
เข้าชิงรางวัลสุพรรณหงส์ ครั้งที่ 3 สาขานักแสดงนำหญิงยอดเยี่ยม จากเรื่อง กอดคอกันแหวว
รางวัลชมรมวิจารณ์บันเทิง ครั้งที่ 4 สาขาผู้แสดงนำฝ่ายหญิงยอดเยี่ยม จากเรื่อง กอดคอกันแหวว
เข้าชิงรางวัลตุ๊กตาทอง ครั้งที่ 26 สาขานักแสดงนำหญิงยอดเยี่ยม จากเรื่อง หอบรักมาห่มป่า
เข้าชิงรางวัลชมรมวิจารณ์บันเทิง ครั้งที่ 5 สาขานักแสดงนำหญิงยอดเยี่ยม จากเรื่อง หอบรักมาห่มป่า
รางวัลโทรทัศน์ทองคำ ประจำปี 2536 สาขานักแสดงนำหญิงดีเด่น จากละครเรื่อง ด้วยสองมือแม่นี้ที่สร้างโลก
== อ้างอิง ==
== แหล่งข้อมูลอื่น ==
บุคคลจากโรงเรียนบดินทรเดชา (สิงห์ สิงหเสนี)
ชาวไทยเชื้อสายมอญ
นักแสดงหญิงชาวไทย
นักแสดงละครโทรทัศน์หญิงชาวไทย
นักแสดงภาพยนตร์หญิงชาวไทย
นางแบบไทย
ผู้จัดละครชาวไทย
ยูทูบเบอร์ชาวไทย
นักแสดงหญิงชาวไทยในศตวรรษที่ 20
นักแสดงหญิงชาวไทยในศตวรรษที่ 21
คำรณ หว่างหวังศรี

คำรณ หว่างหวังศรี (เกิดเมื่อวันที่ 1 ตุลาคม พ.ศ. 2503) เป็นนักข่าวและพิธีกรชาวไทย มีชื่อเสียงจากการเป็นนักข่าวภาคสนาม ทำหน้าที่รายงานข่าวสะท้อนวิถีชีวิต และสภาพปัญหาของประชาชนตามชนบททุกภาคของไทย ในลักษณะที่เป็นกันเองกับชาวบ้าน จนเป็นเอกลักษณ์
คำรณ หว่างหวังศรี จบการศึกษาจากคณะการสื่อสารมวลชน มหาวิทยาลัยเชียงใหม่
== ผลงาน ==
=== รายการข่าว ===
อดีต
* ด้วยลำแข้ง ทางช่อง 7HD - 6 มกราคม พ.ศ. 2529 - 31 มีนาคม พ.ศ. 2554
* เกษตรโลกเกษตรเรา ทางช่อง 3 เอชดี - 9 พฤษภาคม พ.ศ. 2554 - 2 มกราคม พ.ศ. 2558 และทางช่อง 3 แฟมิลี่ - 5 มกราคม พ.ศ. 2558 - 29 เมษายน พ.ศ. 2559
* คำรณพารวยด้วยเกษตร ทางช่อง 3 เอสดี - 2 พฤษภาคม พ.ศ. 2559 - 19 พฤศจิกายน พ.ศ. 2560
* ตู้ ปณ.ข่าว 3 ช่วง คำรณค้นความจริง ทางช่อง 3 เอสดี - 2 มิถุนายน พ.ศ. 2557 - 30 กันยายน พ.ศ. 2562
* ครอบครัวข่าว  ช่วง ข่าวดี๊ดีกับพี่คำรณ ทางช่อง 3 เอชดี - 2 กันยายน พ.ศ. 2562 - 31 สิงหาคม พ.ศ. 2563
* เกษตรบ้านทุ่ง ทางช่องททบ.5 เอชดี - 1 กันยายน พ.ศ. 2563 - พ.ศ. 2564
ปัจจุบัน
* 5 อาสา เพื่อประชาชน ช่วง ข่าวดี๊ดีกับพี่คำรณ ทางช่องททบ.5 เอชดี - 1 มีนาคม พ.ศ. 2564 - ปัจจุบัน
== อ้างอิง ==
บุคคลที่เกิดในปี พ.ศ. 2503
บุคคลที่ยังมีชีวิตอยู่
บุคคลจากอำเภอบางละมุง
ผู้ประกาศข่าวช่อง 7
ผู้ประกาศข่าวช่อง 3
ผู้ประกาศข่าวช่อง 5
นักจัดรายการวิทยุ
นักร้องชายชาวไทย
พิธีกรชาวไทย
บุคคลจากคณะการสื่อสารมวลชน มหาวิทยาลัยเชียงใหม่
ห้องเก็บเครื่องพิธี

ห้องเก็บเครื่องพิธี (Sacristy, ออกเสียง) คือห้องที่ตั้งอยู่ภายในคริสต์ศาสนสถานที่ใช้เป็นที่เก็บอาภรณ์ศักดิ์สิทธิ์ (Vestment) อุปกรณ์ที่ใช้ในการประกอบศาสนพิธีต่าง ๆ และบันทึกเอกสารของคริสต์ศาสนสถาน
ห้องเก็บเครื่องพิธีมักจะตั้งอยู่ภายในตัวคริสต์ศาสนสถาน แต่ในบางกรณีก็อาจจะเป็นสิ่งก่อสร้างที่สร้างติดกับตัววัด หรือ อาจจะเป็นสิ่งก่อสร้างอิสระจากตัวโบสถ์ เช่นในบางอาราม ในโบสถ์โบราณห้องเก็บเครื่องพิธีมักจะตั้งอยู่ทางด้านข้างของแท่นบูชา หรืออาจจะตั้งอยู่ทางด้านข้างหรือด้านหลังของบริเวณแท่นบูชาเอก หรือ บริเวณร้องเพลงสวด ในโบสถ์สมัยใหม่ห้องเก็บเครื่องพิธีมักจะตั้งอยู่ในตำแหน่งอื่น เช่นใกล้ประตูทางเข้า คริสต์ศาสนสถานบางแห่งก็จะมีห้องเก็บเครื่องพิธีมากกว่าหนึ่งแต่ละแห่งก็จะมีวัตถุประสงค์ต่างกัน
นอกจากนั้นแล้วห้องเก็บเครื่องพิธีก็ยังเป็นสถานที่สำหรับนักบวชและผู้ช่วยใช้ในการเตรียมตัวประกอบคริสต์ศาสนพิธี เมื่อประกอบพิธีเสร็จก็จะกลับมาที่ห้องนี้เพื่อถอดเครื่องแต่งกายออก และ เก็บอุปกรณ์ต่างๆ ที่ใช้ในการประกอบพิธี
ห้องเก็บเครื่องพิธีมักจะมีอ้างล้างมือพิเศษที่เรียกว่า อ่างซาคราเรียม (Piscina หรือ sacrarium) ที่มีท่อระบายที่ให้น้ำจากการประกอบพิธีจากการล้างมือที่ถือเป็นน้ำที่ใช้ในการประกอบพิธีศักดิ์สิทธิ์ไหลลงดินโดยตรงแทนที่จะลงไปในท่อหรือถังน้ำเสีย อ่างซาคราเรียมใช้ในการซักผ้าลินินที่ใช้ในพิธีมิสซาและสิ่งอื่น ๆ ที่ใช้ในการประกอบพิธี ส่วนใหญ่แล้วห้องเก็บเครื่องพิธีจะเป็นสถานที่ที่ไม่อนุญาตให้บุคคลภายนอกเข้า
ผู้ที่มีหน้าที่ดูแลบริหารห้องเก็บเครื่องพิธีเรียกว่า “Sacristan” หรือ “Sacrist” ผู้มักจะมีหน้าที่ดูและตัวสิ่งก่อสร้างและบริเวณรอบๆ ด้วย
== อ้างอิง ==
== ดูเพิ่ม  ==
คริสต์ศาสนสถาน
แผนผังมหาวิหาร
ส่วนประกอบของคริสต์ศาสนสถาน
== แหล่งข้อมูลอื่น ==
พจนานุกรมศัพท์สถาปัตยกรรมคริสต์ศาสนา
"Sacristy" article from Catholic Encyclopedia
สถาปัตยกรรมคริสต์ศาสนสถาน
ห้อง
รัฐฟัลกอน

ฟัลกอน (Falcón) เป็น 1 ใน 23 รัฐของประเทศเวเนซุเอลา เมืองหลวงของรัฐคือเมืองโกโร รัฐมีพื้นที่ครอบคลุม 24,800 ตร.กม. และในปี ค.ศ. 2010 มีประชากรราว 950,057 คน ชื่อของรัฐตั้งชื่อตามชื่อประธานาธิบดีฮวน กรีโซสโตโม ฟัลกอน คาบสมุทรปารากวานา เชื่อมต่อกับส่วนที่เหลือของรัฐโดยคอคอดเมดาโนส ที่คาบสมุทรมีโรงกลั่นน้ำมันที่เมือง
== อ้างอิง ==
ฟัลกอน
รัฐและดินแดนที่ก่อตั้งในปี พ.ศ. 2407
เครื่องยอดหลังคา

เครื่องยอดหลังคา (flèche, ออกเสียง) คือส่วนประกอบของสิ่งก่อสร้างหรือส่วนประกอบของของคริสต์ศาสนสถานที่มีลักษณะเป็นยอดแหลมที่มักจะตั้งบนหลังคาหรือสันของสิ่งก่อสร้าง หรือบนจุดตัดของมหาวิหาร ในภาษาอังกฤษหมายถึงยอดแหลมที่เป็นโครงไม้คลุมด้วยตะกั่ว เครื่องยอดหลังคามักจะมีขนาดไม่ใหญ่นัก แต่บางครั้งก็มีขนาดใหญ่เช่นเครื่องยอดหลังคาของมหาวิหารอาเมียงหรือของมหาวิหารน็อทร์-ดามแห่งปารีส
“flèche” มาจากคำในภาษาฝรั่งเศสที่แปลว่า “ลูกศร”
== ดูเพิ่ม  ==
คริสต์ศาสนสถาน
แผนผังมหาวิหาร
ส่วนประกอบของคริสต์ศาสนสถาน
== แหล่งข้อมูลอื่น ==
พจนานุกรมศัพท์สถาปัตยกรรมคริสต์ศาสนา
สถาปัตยกรรมคริสต์ศาสนสถาน
ส่วนประกอบของสิ่งก่อสร้าง
แม่น้ำปารา

แม่น้ำปารา (Rio Pará) เป็นสาขาของแม่น้ำแอมะซอน ไหลผ่านทางใต้และตะวันออกของเกาะมาราฌอ เมืองหลวงของรัฐปารา ที่ชื่อ เบเลง ตั้งอยู่บนลุ่มแม่น้ำทางตอนใต้ มีความยาวราว 40 ไมล์
ปารา
ไอแซก สเติร์น

ไอแซก สเติร์น (Isaac Stern; Ісаак Стерн) เป็นนักไวโอลินชาวอเมริกันเชื้อสายยูเครน  เป็นนักไวโอลินที่มีชื่อเสียงในระดับโลก มีผลงานบันทึกเสียงเป็นจำนวนมาก
สเติร์นเกิดที่เมืองแกรมิยาแนตส์ ประเทศยูเครน ได้ย้ายตามครอบครัวมาอยู่ที่ซานฟรานซิสโกตั้งแต่อายุได้ 14 เดือน และเข้าศึกษาการเล่นไวโอลินจาก San Francisco Conservatory of Music และเรียนหลักสูตรส่วนตัวกับหลุยส์ เพอร์ซิงเกอร์ นักไวโอลินและเปียโนมีชื่อ
สเติร์นเริ่มมีชื่อเสียงตั้งแต่อายุ 15 ปี จากการแสดงเดี่ยวไวโอลินคอนแชร์โตหมายเลข 3 ของกามีย์ แซ็ง-ซ็องส์ ร่วมกับวงซานฟรานซิสโกซิมโฟนี จากนั้นได้บรรเลงและบันทึกเสียงผลงานคอนแชร์โตไว้เป็นจำนวนมาก ทั้งของบราม, บัค, เบทโฮเฟิน, ไชคอฟสกี, วีวัลดี และคีตกวีในยุคหลัง เช่น บาร์เบอร์, บอร์โตก, สตราวินสกี, เบิร์นสไตน์ เป็นต้น
สเติร์นมีผลงานเล่นดนตรีประกอบภาพยนตร์หลายเรื่อง เช่น ภาพยนตร์ Humoresque (1946), Fiddler on the Roof (1971)  และภาพยนตร์สารคดี  Isaac Stern in China (1980) 
สเติร์นได้รับรางวัลแกรมมีเกียรติยศ Lifetime Achievement ในปี 1987
==อ้างอิง==
นักดนตรีชาวอเมริกัน
นักไวโอลิน
ชาวอเมริกันเชื้อสายยูเครน
บุคคลจากซานฟรานซิสโก
บุคคลจากแคว้นแตร์นอปิล
ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
แม่น้ำปาราอีบาดูซูล

แม่น้ำปาราอีบาดูซูล (Paraíba do Sul) หรือเรียกง่าย ๆ ว่า แม่น้ำปาราอีบา เป็นแม่น้ำทางใต้-ตะวันออกของประเทศบราซิล ไหล่ผ่านความยาว 1,120 กม. จากตะวันตกสู่ตะวันออกเฉียงเหนือ เกิดจากการรวมตัวกันของแม่น้ำปาราอีติงกากับแม่น้ำปาราอีบูนา ไหลลงทะเลที่กัมโปส
ปาราอีบาดูซูล
รัฐอามาปา

รัฐอามาปา (Amapá) เป็นรัฐในประเทศบราซิล ตั้งอยู่ทางตอนเหนือสุด ติดกับชายแดนซูรินามและเฟรนช์เกียนาทางตอนเหนือ ติดกับมหาสมุทรแอตแลนติกทางตะวันออก และติดกับรัฐปาราทางตอนใต้และตะวันตก ทางตอนเหนือของรัฐมีแม่น้ำโอยาป็อกเป็นพรมแดนกั้นบราซิลกับเฟรนช์เกียนา ลักษณะภูมิประเทศที่โดดเด่นในบริเวณนี้ คือร้อยละ 90 ของรัฐเป็นพื้นที่ป่าฝนแอมะซอนขนาดใหญ่ ยังเป็นพื้นที่บนเส้นศูนย์สูตร การเดินทางถึงรัฐนี้ไปสู่เมืองหลวงของรัฐที่ชื่อ เมืองมากาปา ทำได้โดยทางเรือหรือเครื่องบินเท่านั้น
== อ้างอิง ==
อามาปา
รัฐและดินแดนที่ก่อตั้งในปี พ.ศ. 2531
ยิตซัก เพิร์ลแมน

ยิตซัก เพิร์ลแมน (יצחק פרלמן‎)  นักไวโอลิน ผู้อำนวยเพลง และครูสอนดนตรีชาวอเมริกันเชื้อสายอิสราเอลที่มีชื่อเสียงในระดับโลก
เพิร์ลแมนเกิดที่เมืองเทลอาวีฟ ดินแดนปาเลสไตน์ของอังกฤษ (ปัจจุบันคือประเทศอิสราเอล) เคยป่วยเป็นโปลิโอตั้งแต่อายุ 4 ขวบ แต่ได้รับการรักษาจนหายดี และเข้าเรียนไวโอลินที่สถาบันการดนตรีที่เทลอาวีฟ และได้รับทุนเข้าศึกษาต่อที่โรงเรียนจูลเลียร์ด
เพิร์ลแมนออกแสดงในที่สาธารณะเป็นครั้งแรกเมื่ออายุ 18 ปี ที่คาร์เนกีฮอลล์ นิวยอร์ก และชนะเลิศการแข่งขัน Leventritt Competition ในปีถัดมา  ปัจจุบันเขามีผลงานร่วมกับวง เซนต์หลุยส์ซิมโฟนี และนิวยอร์กฟิลฮาร์โมนิก
ผลงานแสดงของเพิร์ลแมนที่มีชื่อเสียง คือการเล่นในพิธีสาบานตนเข้ารับตำแหน่งประธานาธิบดีสหรัฐ ของบารัค โอบามา เมื่อวันที่ 20 มกราคม พ.ศ. 2551 เป็นการเล่นควอร์เทท ร่วมกับโย-โย มา (เชลโล) กาเบรียลา มอนเทอโร (เปียโน) และแอนโทนี แม็กกิล (คลาริเนต)   และการบรรเลงที่ทำเนียบขาว ในงานเลี้ยงอาหารค่ำ เพื่อเป็นเกียรติแก่สมเด็จพระราชินีนาถเอลิซาเบธที่ 2 แห่งสหราชอาณาจักร เมื่อวันที่ 7 พฤษภาคม พ.ศ. 2550 
== อ้างอิง ==
นักดนตรีชาวอเมริกัน
นักดนตรีชาวอิสราเอล
นักไวโอลิน
ชาวอเมริกันเชื้อสายโปแลนด์
ชาวอเมริกันเชื้อสายยิว
ผู้ที่ได้รับรางวัลแกรมมี
นักดนตรีคลาสสิก
บุคคลจากเทลอาวีฟ
บุคคลจากนครนิวยอร์ก
ชาวยิวอิสราเอล
ชาวอิสราเอลเชื้อสายโปแลนด์
ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
ประตูผี (แก้ความกำกวม)

__NOTOC__
ประตูผี อาจจะหมายถึง
ประตูผี (แยกสำราญราษฎร์)
ประตูเมืองนครราชสีมา (เป็นประตูเมืองด้านทิศใต้ของตัวเมืองนครราชสีมา เรียกว่า ประตูไชยณรงค์)
ประตูผี (สถาปัตยกรรม) (Lychgate)
ประตูปีศาจ (Devil's door)
ประตูผี (ปรัมปราวิทยาจีน)
ซุ้มประตูสุสาน

ซุ้มประตูสุสาน (Lychgate หรือ lichgate หรือ lycugate หรือ lych gate, ออกเสียง) เป็นประตูที่มีหลังคาที่บางครั้งจะพบตามทางเข้าไปยังบริเวณที่เป็นลานวัดก่อนจะถึงตัววัดในสหราชอาณาจักร
==ชื่อ==
ในภาษาอังกฤษคำว่า “Lych” มาจากภาษาแซ็กซอน “lic” ที่แปลว่า “ศพ” ที่เป็นคำคุณศัพท์โดยเฉพาะที่ใช้ในวลีหรือชื่อ เช่น “lych bell” ซึ่งเป็นระฆังที่ใช้สั่นหน้าศพ “lych way” ที่หมายถึงทางที่ขบวนศพเดินไปยังที่ทำการฝัง
ในยุคกลางร่างของผู้ตายที่จะถูกฝังส่วนใหญ่แล้วก็เพียงแต่ห่อกันโดยไม่มีการใส่โลงเช่นในปัจจุบัน ร่างที่ได้รับการห่อแล้วก็จะนำเข้าวัดทางซุ้มประตูสุสานและนำไปตั้งบนแท่นวางศพ (Bier) เพื่อที่นักบวชจะได้เริ่มประกอบพิธีขั้นตอนแรกภายใต้ร่มเงาของประตู
==ลักษณะโครงสร้าง==
ซุ้มประตูสุสานมีลักษณะทั่วไปที่คล้ายซุ้ม มักจะสร้างบนเสาสี่หรือหกต้นเป็นทรงสี่เหลี่ยมคล้ายศาลา ตอนบนเป็นหลังคา ส่วนประกอบทั้งหมดมักจะสร้างด้วยไม้ เพดานมักจะเป็นทรงแหลมที่มีคานรับหลังคาที่อาจจะปูด้วยหญ้า ไม้ หรือกระเบื้อง ตัวประตูก็อาจจะมีการสลักเสลา และต่อมาก็อาจจะเป็นการสร้างเพื่อเป็นอนุสรณ์ บางครั้งก็อาจจะมีที่นั่งสองข้าง
ซุ้มประตูสุสานในสมัยโบราณเป็นที่ที่ตั้งศพไว้รอให้นำแท่นวางศพจากในวัดมารับศพ ก่อนที่จะนำเข้าวัด ซุ้มประตูสุสานบางประตูก็จะมีหินก้อนใหญ่ที่แบนราบที่เรียกว่า “lich-stones” หรือ “แท่นศพ” ที่ใช้เป็นที่วางศพชั่วคราวก่อนที่จะนำไปวางบนแท่นวางศพ
ซุ้มประตูสุสานส่วนใหญ่สร้างราวกลางคริสต์ศตวรรษที่ 15 แต่ก็มีบ้างที่สร้างกันมาก่อนหน้านั้น รวมทั้งจากคริสต์ศตวรรษที่ 13 ที่วัดเซนต์จอร์จที่เบ็คเคนแนมในลอนดอนใต้ ที่อ้างว่าเป็นซุ้มประตูสุสานที่เก่าแก่ที่สุดในอังกฤษ.
== อ้างอิง ==
== ดูเพิ่ม  ==
คริสต์ศาสนสถาน
ส่วนประกอบของคริสต์ศาสนสถาน
== แหล่งข้อมูลอื่น ==
พจนานุกรมศัพท์สถาปัตยกรรมคริสต์ศาสนา
A restoration of a lych gate at Houghton-le-Spring's Hillside Cemetery
Horsham's Denne Road Lych Gate  featuring a traditional lychgate
Otterbourne lychgate
สถาปัตยกรรมคริสต์ศาสนสถาน
ประตู
สถาปัตยกรรมอังกฤษ
ประเพณีเกี่ยวกับความตาย
อลงกต เอื้อไพบูลย์

อลงกต เอื้อไพบูลย์ ชื่อเล่น บุ๊ค เกิดเมื่อ 19 มกราคม พ.ศ. 2512 ผู้กำกับโฆษณา ภาพยนตร์ มิวสิกวิดีโอ เริ่มมีชื่อเสียงจากการทำมิวสิกวิดีโอโดยใช้ฟิล์ม 16 มม.ในการถ่ายทำเกือบ 100% การเล่าเรื่อง และสื่อความหมายด้วยภาพที่มีเอกลักษณ์อย่างชัดเจน มีผลงานไม่ต่ำกว่า 1,000 ชิ้นทั้งในและนอกประเทศ และยังเป็นผู้กำกับ มิวสิกวิดีโอ คู่บุญของ ไทยเทเนี่ยม อีกด้วย
แต่ในอดีต บุ๊คเป็นส่วนหนึ่งในสมาชิกวง เฌอ (วงดนตรี) ตำแหน่ง กลอง
การศึกษา จบอนุบาลและประถมที่ โรงเรียนสวนเด็ก จบมัธยมต้นที่ โรงเรียนสาธิตปทุมวันจบมัธยมปลายที่ โรงเรียนเตรียมอุดมศึกษา จบปริญญาตรีที่ คณะนิเทศศาสตร์ จุฬาลงกรณ์มหาวิทยาลัย
==ผลงาน==
===การแสดง ===
ทิดบุ๊ค จากภาพยนตร์ เรื่อง พรจากฟ้า
===กำกับภาพยนตร์ ===
คู่แท้ปาฏิหาริย์
อยากได้ยินว่ารักกัน
ผู้กำกับภาพยนตร์ชาวไทย
บุคคลจากโรงเรียนสาธิตมหาวิทยาลัยศรีนครินทรวิโรฒ ปทุมวัน
นิสิตเก่าคณะนิเทศศาสตร์ จุฬาลงกรณ์มหาวิทยาลัย
บุคคลจากโรงเรียนเตรียมอุดมศึกษา
รัฐชิวาวา

รัฐชิวาวา (Chihuahua) เป็นรัฐทางตอนเหนือของประเทศเม็กซิโก มีพื้นที่ 247,087 ตร.กม. (95,400.8 ตร.ไมล์) ใหญ่กว่าสหราชอาณาจักรเล็กน้อย ติดกับรัฐโซโนราทางตะวันตก ติดกับรัฐซินาโลอาทางใต้และตะวันตก ติดกับรัฐดูรังโกทางใต้ และติดกับรัฐโกอาวิลาทางตะวันออก และติดกับสหรัฐอเมริกา รัฐเท็กซัสทางเหนือ-ตะวันออก และติดกับรัฐนิวเม็กซิโกทางเหนือ รัฐชิวาวาถือเป็นรัฐที่มีขนาดพื้นที่ใหญ่ที่สุดในเม็กซิโก มีเมืองหลวงของรัฐคือเมืองชิวาวา
จากข้อมูลปี 2005 มีประชากรในรัฐอยู่ 3.2 ล้านคน รัฐยังเป็นแหล่งท่องเที่ยว มีองค์กรทางธนาคารและใช้ใช้เทคโนโลยีชั้นสูง
== อ้างอิง ==
ชิวาวา
รัฐและดินแดนที่ก่อตั้งในปี พ.ศ. 2367
รัฐชิวาวา
ประตูปีศาจ

ประตูปีศาจ (Devil's door) เป็นส่วนประกอบของสิ่งก่อสร้างของคริสต์ศาสนสถานที่เป็นประตูบนผนังด้านเหนือของตัวสิ่งก่อสร้างของสถาปัตยกรรมยุคกลาง และคริสต์ศาสนสถานที่สร้างก่อนหน้านั้นในสหราชอาณาจักร ประตูปีศาจนิยมสร้างกันในสมัยโบราณในมณฑล ซัสเซ็กซ์ที่มีวัดที่มีประตูปีศาจด้วยกันกว่า 40 วัด องค์ประกอบดังว่านี้มีต้นตอมาจากสมัยคริสเตียนยุคแรก เมื่อการสักการะตามวัฒนธรรมก่อนคริสเตียนยังคงนิยมปฏิบัติกันอยู่ และประตูดังกล่าวก็มักจะเป็นเพียงโครงสร้างที่สร้างขึ้นเพื่อเป็นสัญลักษณ์เท่านั้น แต่ก็มีบางครั้งก็จะเป็นทางเข้าจริง
== การใช้สอย ==
ก่อนและระหว่างยุคกลาง ด้านที่หันไปทางด้านเหนือถือว่าเป็นของปีศาจและของ[name="M&G291"/> ฉะนั้นวัดจึงมักจะสร้างทางฝั่งเหนือของถนนหรือทางเดิน (track) เพื่อที่จะให้ทางเข้าหลักอยู่ทางตัวอาคารที่หันไปทางใต้ นอกจากนั้นในสมัยโบราณการสร้างวัดก็มักจะสร้างกันบนที่ตั้งที่เดิมเป็นสถานที่ที่ใช้ในการสักการะของ
เสือโคร่งบาหลี

เสือโคร่งบาหลี (Bali tiger) เป็นประชากรเสือโคร่งชวาบนเกาะบาหลี ประเทศอินโดนีเซีย ซึ่งสูญพันธุ์ไปตั้งแต่คริสต์ทศวรรษ 1950
ในอดีต เสือชนิดนี้เป็นเสือชนิดย่อยคนละชนิดที่มีชื่อวิทนาศาสตร์ว่า Panthera tigris balica ซึ่งถูกระบุในบัญชีแดงไอยูซีเอ็นเมื่อ ค.ศ. 2008 ว่าสูญพันธุ์ ใน ค.ศ. 2017 มีการปรับปรุงอนุกรมวิธาน และจัดให้มันอยู่ใน P. t. sondaica ซึ่งรวมเสือโคร่งสุมาตราที่ยังคงมีอยู่
ผลจากการวิเคราะห์ตัวอย่างดีเอ็นเอของไมโทคอนเดรียเสือ 23 แบบจากชุดสะสมพิพิธภัณฑ์แสดงให้เห็นว่า เสือชนิดนี้เคยอาศัยทั่วหมู่เกาะซุนดาในช่วงยุคน้ำแข็งสุดท้ายเมื่อ 11,000–12,000 ปีก่อน
ในเกาะบาหลี เสือตัวสุดท้ายถูกบันทึกในช่วงปลายคริสต์ทศวรรษ 1930 เสือที่อาศัยแบบเดี่ยวน่าจะอยู่รอดถึงคริสต์ทศวรรษ 1940 และอาจไปถึงคริสต์ทศวรรษ 1950 ประชากรเสือถูกล่าจนหมดสิ้น และที่อยู่อาศัยตามธรรมชาติถูกแปลงไปเป็นของมนุษย์
ชื่อภาษาบาหลีของเสือชนิดนี้คือ ฮารีเมาบาลี (harimau Bali) และ ซามง (samong)
ปัจจุบันพิพิธภัณฑ์ต่าง ๆ ทั่วโลก มีซากเสือโคร่งบาหลีเพียง 8 ตัวเท่านั้น โดยส่วนใหญ่จะได้มาจากการล่าในทศวรรษที่ 30
== รูปลักษณ์ ==
เสือโคร่งบาหลีได้รับการบรรยายว่าเป็นเสือที่มีขนาดเล็กที่สุดในหมู่เกาะซุนดา ในคริสต์ศตวรรษที่ 20 เป็นที่รับรู้กันว่ามีหนังและกะโหลกเสือเพียง 7 ชิ้นจากบาหลีได้รับการเก็บรักษาไว้ในพิพิธภัณฑ์ ลักษณะเด่นของกะโหลกเหล่านี้คือกระดูกท้ายทอยแคบ ซึ่งมีความคล้ายคลึงกับรูปร่างกะโหลกเสือจากเกาะชวา มีความยาวจากจมูกถึงปลายหางอยู่ที่  ส่วนเพศเมียมีความยาว  น้ำหนักของเสือเพศผู้อยู่ในช่วง  และเพศเมียอยู่ในช่วง 
==ที่อยู่อาศัยและนิเวศวิทยา==
ตัวอย่างทางสัตววิทยาของเสือโคร่งบาหลีที่รู้กันส่วนใหญ่มาจากบาหลีตะวันตก ซึ่งมีป่าชายเลน, เนินและพืชพรรณแถบสะวันนา เหยื่อหลักของเสือโคร่งบาหลีอาจเป็นกวางรูซาชวา (Rusa timorensis)
==ดูเพิ่ม==
การสูญพันธุ์สมัยโฮโลซีน
เสือโคร่งสุมาตรา
เสือโคร่งชวา
== อ้างอิง ==
== แหล่งข้อมูลอื่น ==
สัตว์เลี้ยงลูกด้วยน้ำนมที่สูญพันธุ์ไปแล้วในทวีปเอเชีย
เสือโคร่ง
สัตว์ที่พบในประเทศอินโดนีเซีย
มหสัตว์ของทวีปยูเรเซีย
ปีเตอร์ พอล แอนด์ แมรี

ปีเตอร์, พอล แอนด์ แมรี  กลุ่มดนตรีโฟล์ก-ร็อกสัญชาติอเมริกัน  ประกอบด้วยปีเตอร์ แยร์โรว์ กับโนเอล พอล สตูกีย์ ในตำแหน่งกีตาร์และร้องประสานเสียง และแมรี เทรเวอร์ส นักร้องนำหญิง  เป็นวงทริโอที่มีชื่อเสียงที่สุดวงหนึ่งในช่วงทศวรรษ 1960
ผลงานเพลงของปีเตอร์, พอล แอนด์ แมรี  ประสบความสำเร็จตั้งแต่อัลบั้มแรกในปี 1962 ซึ่งติดอันดับหนึ่งของนิตยสารบิลบอร์ดนานถึง 7 สัปดาห์ และอยู่ในอันดับท็อปเท็นติดต่อกันถึง 10 เดือน  มีเพลงฮิตเช่นเพลง "500 Miles", "Lemon Tree", "If I Had a Hammer" และ "Where Have All the Flowers Gone?" ของพีท ซีเกอร์    ผลงานเพลงอื่นที่เป็นเพลงฮิต เช่น "Puff the Magic Dragon" และ "Blowin' in the Wind"  ของบ็อบ ไดแลน จากอัลบั้มชุดที่สอง ขึ้นถึงอันดับหนึ่งในปี 1963    และอีกเพลงที่มีชื่อเสียง คือเพลง "Leaving on a Jet Plane" ของจอห์น เดนเวอร์ ขึ้นถึงอันดับหนึ่งในปี 1969
หลังจากประสบความสำเร็จสูงสุด ก็ได้แยกย้ายออกไปทำงานส่วนตัว แต่ไม่ประสบความสำเร็จเท่าที่ควร สมาชิกทั้งสามจึงกลับมารวมตัวอันอีกครั้ง ตั้งแต่ปี 1978 จนกระทั่งแมรี เทรเวอร์ส เสียชีวิตเนื่องจากโรคมะเร็งเม็ดเลือดขาว 
==อ้างอิง==
==แหล่งข้อมูลอื่น==
Official home page
Peter, Paul and Mary - Vocal Group Hall of Fame Page. 
Peter Yarrow in-depth candid video interview on The Alcove with Mark Molaro
กลุ่มดนตรีจากนครนิวยอร์ก
ศิลปินสังกัดวอร์เนอร์บราเธอร์สเรเคิดส์
ผู้ที่ได้รับรางวัลแกรมมี
กลุ่มดนตรีที่ก่อตั้งในปี พ.ศ. 2504
วงกลุ่มสามสัญชาติอเมริกัน
โรคของหลอดเลือดส่วนปลาย

โรคของหลอดเลือดส่วนปลาย (peripheral vascular disease - PVD) หรือ โรคของหลอดเลือดแดงส่วนปลาย (peripheral artery disease - PAD) หมายถึงโรคทั้งหมดที่เกิดจากการอุดตันของหลอดเลือดแดงขนาดใหญ่ในแขนขา โรคของหลอดเลือดส่วนปลายอาจเกิดจากโรคท่อเลือดแดงและหลอดเลือดแดงแข็ง เกิดจากการอักเสบที่ทำให้เกิดการตีบตัน เกิดจากมีสิ่งหลุดอุดหลอดเลือดหรือมีลิ่มเลือด โรคนี้อาจทำให้เกิดการขาดเลือดเฉียบพลันหรือเรื้อรัง โดยมักเป็นที่ขา
== ระบาดวิทยา ==
=== สหรัฐอเมริกา ===
ชาวตะวันตกอายุเกิน 65 ปี ถึง 10% เป็นโรคหลอดเลือดแดงแข็ง เมื่อพิจารณาว่าประชากรสูงอายุมีโอกาสเพิ่มขึ้นได้ถึง 22% ในปี ค.ศ. 2040 ทำให้คาดได้ว่าโรคหลอดเลือดแดงแข็งจะมีผลกระทบสำคัญทางค่ารักษาพยาบาลของประเทศ เมื่อพิจารณาถึงอาการปวดขาเป็นระยะเหตุขาดเลือด (intermittent claudication) แล้วจะพบว่าประชากรอายุ 40-60 ปี 2% มีอาการนี้ และประชากรอายุมากกว่า 70 ปี 6% มีอาการนี้
=== อัตราตายและอัตราเป็นโรค ===
ผลกระทบที่น่ากลัวที่สุดของโรคคืออาการขาดเลือดรุนแรงจนเสี่ยงต่อการสูญเสียอวัยวะที่นำไปสู่การต้องตัดแขนหรือขา อย่างไรก็ดีมีการศึกษาในประชากรกลุ่มใหญ่ที่มีอาการปวดขาเป็นระยะเหตุขาดเลือดนาน 10 ปี พบว่ามีเพียง 12.2% ที่ต้องตัดขา ในขณะที่การศึกษาฟรามิงแฮมพบว่าผู้ป่วยที่มีอาการปวดขาเป็นระยะเหตุขาดเลือด 1.6% จะดำเนินโรคไปถึงขั้นที่ต้องตัดขาที่ระยะเวลา 8.3 ปี
การตัดขาส่วนใหญ่ขึ้นอยู่กับจำนวนและความรุนแรงของความเสี่ยงโรคหัวใจหลอดเลือด (เช่น การสูบบุหรี่ ความดันโลหิตสูง เบาหวาน) การสูบบุหรี่ต่อเนื่องได้รับการระบุแล้วว่าเป็นปัจจัยเสี่ยงที่ชัดเจนสำหรับการก้าวหน้าของโรคหลอดเลือดส่วนปลาย ปัจจัยอื่นคือความรุนแรงของโรคเมื่อแรกวินิจฉัย และในบางการศึกษาก็พบว่าการเป็นโรคเบาหวานก็มีส่วนด้วย
เช่นเดียวกันกับผู้ป่วยโรคหลอดเลือดอื่นๆ อายุขัยของผู้ป่วยโรคนี้น้อยกว่าคนปกติในกลุ่มควบคุมที่มีอายุเท่ากัน โรคหลอดเลือดหัวใจซึ่งเป็นผลตามทางด้านกล้ามเนื้อหัวใจมีส่วนอย่างมากต่อผลของโรค อัตราการตายทำนายในผู้ป่วยที่มีอาการปวดขาเป็นระยะเหตุขาดเลือดที่เวลา 5, 10 และ 15 ปีอยู่ที่ประมาณ 30%, 50% และ 70% ตามลำดับ
=== เชื้อชาติ ===
โรคหลอดเลือดแดงส่วนปลายไม่เกิดขึ้นในประชากรเชื้อชาติใดเป็นพิเศษ
=== เพศ ===
อาการปวดขาเป็นระยะเหตุขาดเลือดส่วนใหญ่พบในชายอายุมากกว่า 50 ปี ในขณะที่หากเป็นผู้ป่วยที่อายุน้อยกว่าที่มาพบแพทย์ด้วยอาการปวดขาเป็นระยะเหตุขาดเลือดนี้ก็ควรต้องนึกถึงสาเหตุอื่นของอาการปวดขาและอาการปวดขาเป็นระยะเหตุขาดเลือด (เช่น กลุ่มอาการกดทับหลอดเลือดข้อพับขา)
== อ้างอิง ==
Peripheral Arterial Occlusive Disease ใน eMedicine
== แหล่งข้อมูลอื่น ==
Peer Assisted Learning Guide (University of Manchester)  - scribd.com
โรคระบบหัวใจหลอดเลือด
หทัยวิทยา